মহানগর ওয়েবডেস্ক: ভোটযুদ্ধে সকাল থেকেই রণক্ষেত্রের চেহারা নিয়েছে দুই মেদিনীপুর৷ কেশপুরে সকাল থেকেই একাধিক ঘটনার কেন্দ্রবিন্দুতে ছিলেন ভারতী ঘোষ৷ কেশপুরের একটি বুথে ঢুকতে গেলে তাকে বাধা দেওয়া হয় বলে অভিযোগ৷ মহিলাদের বাধার মুখ পড়তে হয় তাকে৷ পরে গো ব্যাক শ্লোগান তুলে তার গাড়ি লক্ষ্য করে ইট বৃষ্টি চলে৷ মন্দিরে গিয়ে আশ্রয় নেন তিনি৷ পরে থানায় গিয়ে লিখিত অভিযোগ দায়ের করে৷ ভোটের আগের দিন বিজেপি কর্মী খুন হয়৷ বেলদায় ভাঙা হয় তৃণমূলের কার্যালয়৷ পাশাপাশি এদিন কাঁথি লোকসভা কেন্দ্রের খেজুরির পান খাইয়ের ১৭২ নম্বর বুথে বিজেপি এজেন্টকে ভোজালির কোপ মারা হয়।
কেশপুরে গ্রামবাসীদের ভোট দানে বাধা, তৃণমূল-বিজেপি সংঘর্ষে আহত বেশ কয়েক জন